vasos de ceràmica de forma hemisfèrica, d'ampolla i globular
atuell
ceràmica a mà neolítica
Gavà (Europa, Espanya, Catalunya, Barcelona, Baix Llobregat)
Mines prehistòriques de Gavà-Can Tintorer
Prehistòria
ceràmica
a mà
Conjunt de tres vasos de ceràmica que formaven part de l’aixovar de les dues inhumacions documentades a la Mina 9 de les Mines Prehistòriques de Can Tintorer de Gavà. L’objecte MG-388.14 correspon a un vas de ceràmica a mà de perfil hemisfèric i superfície brunyida. Presenta la vora inclinada vers l’exterior amb llavi arrodonit i fons còncau. A la meitat del vas es documenta l’arrencament d’una nansa de cinta vertical i en la part superior i a tocar de la vora s’observen dos orificis de reparació. L’objecte MG-388.15 és un vas de ceràmica a mà amb forma d’ampolla, de base convexa, boca estreta i amb una carena molt marcada que divideix el vas en dues meitats exactament iguals. La paret és còncava en la meitat superior i convexa en la meitat inferior. De la carena surten dues llargues llengüetes oposades, amb quatre perforacions verticals. Aquesta forma de ceràmica és poc freqüent en el Neolític Català, si bé un exemplar igual ha estat documentat en el context sepulcral de la mina 84 formant part també de l’aixovar. L’element MG-388.16 correspon a un vas de petites dimensions de perfil globular amb una carena lleugerament marcada. Presenta la vora inclinada vers l’interior, fons còncau i una petita nansa vertical en l’extrem superior de la peça i a tocar de la vora.
penjoll de conquilles gastròpodes perforades